**«Мектептегі жасөспірімдердің физикалық және психикалық денсаулығын нығайту, деструктивті мінез –құлықтың алдын –алу»**

23.11.18 күні шұғыл түрде ата- аналар жиналысы өтті .

**Күн тәртібінде:**

1. 8-11 сыныптарының оқушыларының ата- аналарын/ қамқоршыларын « Қарағанды облысындағы кәмелетке толмағандар арасындағы суицидтер превенциясы бағдарламасы» бойынша ақпараттандыру.

2. Ата –аналарға / қамқоршыларға хабардар ету үлгісіне қол қойдыру, ақпараттық келісімін алу парағымен таныстыру.

**Бірінші сұрақ бойынша мектеп директоры М.Ж. Жұмашева сө алды :**

БҰҰ Балалар қорымен (ЮНИСЕФ) ұсынылған « кәмелетке толмағандар арасында суицидтің алдын алу жобасын кезеңмен ендіру туралы» бағдарлама 2015—2020 жылдарға жоспарланғанын, және бұл бағдарлама үш министрліктің: Қазақстан Республикасы Денсаулық сақтау және әлеуметтік дамау министрлігінің 2015 жылғы 27 ақпандағы №102, Қазақстан республикасы Білім және ғылым министрлігінің 2015 жылғы 2 наурыздағы №95, Қазақстан Ішкі істер министрлігінің 2015 жылғы 11 наурыздағы №201 бірлескен бұйрығы, бекітілгендігін атап өтті.

Күнделікті жасөспірімдердің тыныс –тіршілігін қадағалау - олардың өмір қауіпсіздігін нығайта түсетінін де ескерте кетті.

**Мектеп психологы А.К. Байсағызова сөз сөйледі :** Сіздің балаңыз оқитын мектеп физикалық және психикалық денсаулықты нығайту бағдарламасына қатысуда. Аталмыш бағдарлама Қазақстан Республикасының Білім және ғылым министрлігімен және Денсаулық сақтау және әлеуметтік даму министрлігімен бекітілген.

Осы бағдарлама оның 3 түрлі құрамдас бөлігін жүзеге асыру арқылы жасөспірімдердің психикалық денсаулығын нығайтуға және өзін-өзі бүлдіру әрекеттерінің алдын алуға бағытталады. Олар:

1. Оқушылардың хабардарлығын арттыру бағдарламасы, ол оқушылардың психикалық денсаулық саласындағы хабардарлығын арттыруға, шешім қабылдау қабілеттерін дамытуға және психологиялық қолдау іздеуге итермелеуге бағытталған.

2. Мектеп қызметкерлерін оқыту – мектеп ұжымының қатысуымен стресс жағдайында жүрген немесе өзін-өзі бүлдіру әрекеттері туу қатері жоғары топқа жатуы ықтимал оқушыларды анықтау әдістеріне үйретуге бағытталған дәріс.

3. Өзін-өзі бүлдіру әрекеті туу қатері жоғары топқа жатуы ықтимал оқушыларды анықтау – ерікті түрде және өз бетінше cауалнама толтыру арқылы психологиялық стресс жағдайында жүрген және өзін-өзі бүлдіру әрекеті туу қатері жоғары оқушыларды ерте анықтауға, сонымен бірге, нәтижесінде қажет болған жағдайда кәсіби көмек пен ем алу үшін ұсыныс-кеңестер беруге бағытталған бағдарлама.

Құпиялықты сақтау үшін әр оқушыға дербес код тағайындалады. Мектепке, сынып жетекшісіне және мұғалімдерге балаңыздың психикалық денсаулығы туралы ақпарат берілмейді, мұндай ақпарат мектеп/колледж психологымен ағымдағы тәжірибеге, мемлекеттік заңдарға және ережелерге сәйкес құпия сақталады.

 

 